OpenLLM-France/wikimedia huggingface dataset:
# Régine Deforges

Régine Deforges, bet ganet d'ar 15 a viz Eost 1935 e Montmorillon (Vienne) ha marvet d'an 3 a viz Ebrel 2014 e Pariz, a oa ur skrivagnerez c'hall hag un embannerez levrioù. Difenn a rae gwirioù ar maouezed ivez.

## Oberennoù

* O m'a dit (1975)
* Blanche et Lucie (Fayard, 1976)
* Le Cahier volé (Fayard, 1978)
* Les Contes pervers (1980),
* La Révolte des nonnes Fayard, 1981); deuet da vout ar film-skinwel L'Enfant des Loups 1991
* Les Enfants de Blanche, astenn da Blanche et Lucie (1982)
* Sur les bords de la Gartempe , ennañ Blanche et Lucie, Les Enfants de Blanche ha Le Cahier volé
* Lola et quelques autres , kontadennoù (Fayard, 1983)
* L'Orage, Éditions Blanche, 1986
* Pour l'amour de Marie Salat Albin Michel, 1987
* Sous le ciel de Novgorod Fayard, 1989
* Troubles de femmes (Éditions Spengler, 1994)
* Journal d'un éditeur
* Rencontres ferroviaires Fayard, 1999
* La petite fille au manteau rose, e Chemin faisant, Le Serpent à plumes, 2001
* La Hire, ou la colère de Jeanne , romant istorel db Janed Ark
* Le collier de perles (Albin Michel) ISBN 2-226-15510-4 / 2006 : Le Livre de Poche (LGF) ISBN 2-253-11767-6 :: 2004

### La Bicyclette bleue

* 1981 : La Bicyclette bleue (Fayard) / 1987 : Le Livre de Poche (LGF)
* 1983 : 101, avenue Henri Martin (Fayard) / 1987 : Le Livre de Poche (LGF)
* 1985 : Le Diable en rit encore (Fayard) / 1988 : Le Livre de Poche (LGF)
* 1991 : Noir tango (Fayard) / 1993 : Le Livre de Poche (LGF)
* 1994 : Rue de la Soie (Fayard) / 1996 : Le Livre de Poche (LGF)
* 1996 : La Dernière colline (Fayard) / 1999 : Le Livre de Poche (LGF)
* 1999 : Cuba libre! (Fayard) / 2001 : Le Livre de Poche (LGF)
* 2001 : Alger, ville blanche (Fayard) / 2003 : Le Livre de Poche (LGF)
* 2003 : Les Généraux du crépuscule (Fayard) / 2005 : Le Livre de Poche (LGF)
* 2007 : Et quand vient la fin du voyage (Fayard)
* Entre femmes (Éditions Blanche/Robert Laffont 1999)
* Fragments ("Fragments", France Loisirs, 1997)
* Les Non-dits de Régine Deforges ( Stock, 1997)
* Roger Stéphane ou la passion d’admirer (Fayard/Éditions Spengler, 1995)
* Camilo ("Camilo", Fayard, 1999)
* Les Cent plus beaux cris de femmes (Cherche-Midi Éditeur, 1980)
* La Chanson d’amour, petite anthologie (Éditions Mango-Images, 1999)
* Poèmes de femmes (Cherche-Midi Éditeur, 1993)

### Kontadennoù

* Léa au pays des dragons, 1982)
* L’Apocalypse de saint Jean Éditions Ramsay, 1985)
* L’Arche de Noé de grand-mère Éditions Calligram, 1995)
* Léa au pays des dragons (Nathan, 1991)
* Léa et les diables Seuil, 1991)
* Léa et les fantômes Seuil, 1992)
* Le Couvent de sœur Isabelle (Seuil, 1992)
* Les Chiffons de Lucie (Éditions Calligram, 1993
* Les Poupées de grand-mère Stock, 1994

## Notennoù ha daveoù

* ↑ (fr) Le Figaro : L'écrivaine Régine Deforges est décédée
# Réginald d'Orléans

Réginald d'Orléans pe Réginald de Saint-Gilles a oa ur beleg dominikan okitanat bet kelenner gwir an Iliz e Skol-veur Pariz. Lakaet eo bet war roll ar wenvidien gant ar Pab Pi IX e 1875.
Ganet eo bet e Saint-Gilles el Langadòc (departamant ar Gard bremañ) war dro 1180 (kavout a reer pe 1175 pe 1183). Aet eo da Anaon d'an 1 a viz C'hwevrer (?) 1220 e Pariz.
Mont a reas da Bariz war dro 18 vloaz evit studiañ ar gwir. Ur studier skedus e voe ha kelenn a reas gwir an iliz e Skol-veur Pariz etre 1206 ha 1211. Anvet e voe Dean chabistr iliz Saint Aignan e Orléans. E 1218 e tivizas mont da Jeruzalem. O tremen dre Roma e kejas gant Domingo de Guzmán a gendrec'has anezhañ da zont da vezañ ezel eus urzh an Dominikaned. Klañv bras e voe. Ur wech pareet e yeas betek Jeruzalem. Gwiskañ a reas abid an dominikaned. Kaset e voe da brezeg da Vologna a da Bariz. Ur prezeger dreist e oa. Mervel a reas e Pariz e 1220 ha kreskiñ a reas diouzhtu e vrud a santelezh. Kadarnaet e voe a azeulerezh-se gant ar Pab Pi IX a lakaas anezhañ war roll ar wenvidien e 1875.
# Régis

Régis a zo un anv-badez gallek roet d'ar baotred, bet diouzh ar c'hiz er bloavezhioù 1950. Kavet e vez dreist-holl e departamantoù an Norzh ha Pas-de-Calais, e Belgia, e Pariz hag e Brazil. Dianav eo e Kebek, met anavezet eo er Stadoù-Unanet skrivet Regis.

## Gerdarzh

Dont a ra eus an anv-kadarn latin rex, a zo regis e dro-c'henel, hag a sinifi roue pe diwar anv-tiegezh ar misioner jezuist gall Jean-François Régis deuet da vezañ sant e 1734.

## Stummoù all
### Anvioù kevrennek

* Régis-Marie

## Tud
### Brazil

* Régis de Oliveira, bet ganet e 1944, den a lezenn, kelenner ha politikour

### Breizh

* Régis de l'Estourbeillon (1858-1946), politikour breizhat,
* Régis Huiban, ganet e 1974, soner akordeoñs

### Bro-C'hall

* Régis Debray, ganet e 1940, prederour, kazetenner, skrivagner, kargad uhel
* Régis Wargnier, ganet e 1948, sevener, produer ha senarioour
* Régis Loisel (g. e 1951), aozer bannoù-treset
* Régis Jauffret (g. e 1955), skrivagner

### Kanada

* Régis Labeaume, maer kêr Gebek

### Stadoù-Unanet

* Régis de Trobriand (1816–1897), jeneral ha skrivagner

## Anv-tiegezh

Un anv-tiegezh eo ivez:
* Sylvain Leroy, lesanvet Régis, prederour
* Cyrille Regis, melldroader saoz a orin gall
* David Régis, melldroader stadunanat a orin gall
* Jean-Baptiste Régis, misioner
* Louis-Marie Régis, teologour ha prederour

## Lec'hioù

* Saint-Régis-du-Coin, kumun c'hall en departamant Loire.
# Régis-Marie-Joseph de l'Estourbeillon de la Garnache

Régis-Marie-Joseph de l'Estourbeillon de la Garnache, pe Régis de l'Estourbeillon pe Markiz an Estourbeillon a oa bet ganet d'an 10 a viz C'hwevrer 1858 e Naoned ha marvet e oa en e gastell en Avezeg, e-kichen Redon, d'ar 4 a viz Gwengolo 1946. Bez' e voe unan eus saverien Kevredigezh Vroadel Breizh, ha kannad evit ar Mor-Bihan etre 1898 ha 1919.

## E vuhez

Goude bezañ bet ofiser en arme ur pennad, e teuas da vezañ kannad, en anv ar roueelourien, er Mor-Bihan. Dont a reas da vezañ unan e-mesk paotred an Emsav breizhek ha difenn a rae mennozhioù breizhek gant ar gomz pe ar bluenn. Lakaet e voe e penn Kevredigezh Vroadel Breizh ("Union Régionaliste Bretonne") e 1898 ha chom a reas en he fenn e-pad bloavezhioù, betek an Eil Brezel-bed. E 1909, evel kannad evit pastell-vro Gwened e c'houlennas digant ministr an Deskadurezh Publik, Gaston Doumergue, lakaat kelenn brezhoneg e skolioù eil derez Breizh. Nac'h krenn a reas ar ministr.
E-pad ar Brezel-bed kentañ en em gannas war an talbenn, daoust d'e oad (56 vloaz) ha medalennoù en devoe : al Lejion a enor ha Kroaz-brezel 1914-1918. E dibenn ar brezel, e 1919, e c'houlennas digant Thomas Woodrow Wilson, prezidant Stadoù Unanet Amerika, e vefe daskoret he frankiz da Vreizh, en anv gwir ar pobloù d'en em ren o-unan, ha divizet ar frankizoù-se pa vefe bet sinet ar peoc'h etre an holl vroioù. Dileuridi Bro-C'hall en divizoù-se avat, ar c'hentañ ministr Georges Clemenceau en oa zouez, ne oant ket bet a-du gant kement-se !
D'ar 1añ a viz Kerzu 1940 e sinas a-gevret gant Frañsez Jaffrennou ha Roparz Hemon ur reketig anvet Placet au Maréchal Pétain, Chef de l’État Français ("Plased d'ar marichal Pétain, Arlevier ar Stad-C’hall") : evit ma vije savet ur vodadeg evit ar "broviñs", ma vije anvet Bretoned da gargidi, ma vije kelennet ar brezhoneg er skolioù.

## Skridoù

* Le droit des langues et la liberté des peuples, Sant-Brieg, 1919
* Nominoé, père de la patrie, Roazhon, 1912
* Les frairies de la paroisse de Macerac, Naoned, 1883

## Notennoù

* ↑ Gw. Lennegezh ar brezhoneg en XXvet kantved, Levrenn gentañ, Frañsez Favereau, pajenn 71
* ↑ De 1940 à 1941, réapparition d'une Bretagne provisoirement incomplète, un provisoire destiné à durer , Etienne Maignen, Bulletin et mémoires de la Société archéologique et historique d'Ille-et-Vilaine, tome CVIV 2010

## Liammoù diavaez

* Pennadig e lec'hienn ar Vodadeg Vroadel
# Régis Jauffret

Régis Jauffret zo ur skrivagner gall, ganet e Marselha d'ar 5 a viz Even 1955.
Meskañ a ra teneridigezh ha krizder en e oberennoù m'en em lak e diabarzh e dudennoù (ur gwaller e Histoire d'amour, ur vamm lazhet he bugel ganti e Clémence Picot...).
Meur a briz zo aet gantañ, evel ar priz Femina e 2005 gant e romant Asiles de fous. Berzh bras a reas Microfictions, un teskad 500 danevell pep a bajennad dezho.

## Oberennoù

* Les Gouttes (pezh-c'hoari), 1985
* Seule au milieu d'elle, 1985
* Cet extrême amour, 1986
* Sur un tableau noir, 1993
* Stricte intimité, 1996
* Histoire d'amour, 1998
* Clémence Picot, 2000
* Fragments de la vie des gens, 2000
* Promenade, 2001
* Les Jeux de plage, 2002
* Univers, univers, 2003
* L'enfance est un rêve d'enfant, 2004
* Asiles de fous, 2005
* Autobiographie, 2005
* Microfictions, 2007
* Vivre encore, encore (gant DVD), 2007
* Lacrimosa, 2008
# San Pedro Bercianos

San Pedro Bercianos zo ur gumun eus Spagn, e proviñs León, e kumuniezh emren Kastilha ha León.
# San Pedro (Albacete)

San Pedro zo ur gumun e Spagn, e Proviñs Albacete e Kumuniezh emren Kastilha-La Mancha.
# San Pascual (Ávila)

San Pascual zo ur gumun eus Spagn, e proviñs Ávila, en Kastilha ha León.
# San Paolo di Civitate

San Paolo di Civitate zo ur gumun eus Italia, e proviñs Foggia, e rannvro Puglia.
# San Pascual

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
San Pascual zo un anv-lec'h e Spagn.

## Tud

* Pascual Iañ, anv spagnolek Paskal Iañ, pab entre 817 ha 824.
* San Pedro Pascual (c. 1227-1300), merzher spagnol, anvet da sant.
* Pascual Baylón, lean frañsiskan (1540-1592), anvet da sant.
* San Pascualito, sant mojennel e Guatemala.

## Lec'hioù
### Filipinez

* kumun San Pascual de Batangas, en Proviñs Batangas.
* kumun San Pascual de Masbate, en Proviñs Masbate.

### Spagn

* San Pascual, kumun Proviñs Ávila.
* Kouent San Pascual Aranjuez.
* Cofradía Penitencial de La Oración del Huerto y San Pascual Bailón er Semana Santa e Valladolid.
* Ar Sierra de las Águilas pe de San Pascual, en proviñs Alicante e Spagn.
* Karter San Pascual, e distrig Ciudad Lineal, en Madrid .

## Istor

* Emgann San Pascual entre SUA ha Mec'hiko evit mestroni California.
# San Paolo d'Argon

San Paolo d'Argon zo ur gumun eus Italia, e proviñs Bergamo, e rannvro Lombardia.
# San Paolo di Jesi

San Paolo di Jesi zo ur gumun italian e proviñs Ancona, er Marche.
# San Pedro Manrique

San Pedro Manrique zo ur gumun e Spagn, e Proviñs Soria, e kumuniezh emren Kastilha ha León.
# San Paolo Solbrito

San Paolo Solbrito zo ur gumun en Italia e proviñs Asti, e rannvro Piemonte.
# Tad Eujen

Gwilherm ar C'hev, pe an Tad Eujen, ganet e Gwengad d'ar 14 a viz Gwengolo 1895 ha marvet en Oriant d'an 18 a viz C'hwevrer 1975, a oa ur manac'h kabusin ha skrivagner brezhonek.
Goude e studioù e kloerdi bihan Pontekroaz hag er Mañs ez eas da dad kabusin, gant an anv "Tad Eujen a Wengad". Pa oa e kouent an Oriant e krouas ar gelaouenn Ar Vuhez Kristen, hag Er Vuhé Kristen ivez, rak daou embannadur a oa eus ar c'hannadig-se, an eil e KLT hag egile e gwenedeg. E 1935 e voe anvet da briol kouent kabusined Rosko. Eno e voe embannet kalz levrioù gant Ar Vuhez Kristen, levrioù savet gant an Tad Eujen, an Tad Medar, ha beleien all c'hoazh evel Eozen Vari Madeg pe Visant Seite. Distreiñ a reas an Tad Eujen d'an Oriant goude ar brezel. Goude un nebeud bloavezhioù e lec'hioù all (Calais, Gwengamp), e echuas e vuhez en Oriant, ma varvas e 1975.
# Tad Tanguy

Julien François Tanguy pe an tad Tanguy (le père Tanguy), bet ganet d’an 28 a viz Even 1825 e Pledran hag aet d’an Anaon d’ar 6 a viz C'hwevrer 1894 e Pariz, a oa ur c'humunard, ur marc’hadour livioù ha taolennoù hag ur mesen, mignon da galz livourien baour pe dianav pe disprizet.
Taolennoù gant Paul Cézanne, Paul Gauguin, Georges Seurat ha Van Gogh a voe lakaet war ziskouez en e stal e 14 ru Clauzel e Pariz.

## Poltredaoueg

* Gant Émile Bernard (1887)
* Gant Van Gogh (1887)

## Pennadoù kar

* Émile Bernard
* Van Gogh
# Tadasuni

Tadasuni zo ur gumun eus Proviñs Oristano en enez Sardigna.
# Taddea Visconti

Taddea Visconti (1351 – 1381) a oa ur briñsez italian, eus Milano, deuet da vout Dugez Bavaria goude dimeziñ da Steven III, Dug Bavaria.

## He buhez

E milano e oa ganet, ha hi merc'h henañ Bernabò Visconti ha Beatrice della Scala (1331–1384). Seitek bugel a oa en holl en tiegezh. He zud-kozh a-berzh he mamm e oa Mastino II della Scala hag e bried Taddea da Carrara; a-berzh he zad e oa Stefano Visconti hag e bried Valentina Doria.
He zad Bernabò a oa un tirant kriz ha didrugar. Pan ae droug ennañ ne c'halle den tostaat dezhañ nemet e wreg, Beatrice Regina. Enebour d'an Iliz e oa ha ne felle ket dezhañ plegañ da aotrouniezh ar bibien. Difenn a reas ouzh hini ebet eus tud Milano kaout afer ouzh Curia Roma, gouarnamant ar bibien. Kemer a reas kêr Bologna digant an Iliz. Eskumunuget e voe en arbenn da se en 1363 gant ar pab Urban V a aozas ur brezel a-enep dezhañ. Distroadet e voe gant e niz ha mab-kaer Gian Galeazzo Visconti. Kontammet e voe e kastell Trezzo.
Taddea hag he c'hoarezed a reas dimezioù spletus.

## Dimeziñ ha bugale

Tri bugel he doe:
* Loeiz VII Bavaria (c. 1368–1447), a zimezas div wech:
** da Anne de Bourbon, ha bugale dezho
** da Catherine d'Alençon. Ouzhpenn en doe un toullad besterd amañ hag ahont;
* Isabeau Bavaria(1370–1435), dimezet e 1385 d'ar roue gall Charlez VI
* ur mab ganet-marv e 1377

## Notennoù

* ↑ Cawley, Medieval Lands, Lords of Milan, Visconti
* ↑ Barbara Tuchman, A Distant Mirror, p. 254, embannet gant Alfred A Knopf, New York, 1978
* ↑ Barbara Tuchman, A Distant Mirror, p.437-438
# Tad Medar

Jacques Marie Dourmap, Tad Medar e anv lean, ganet d'ar 7 a viz Here 1908 e Lannarvili, e-kreiz Bro-Leon ha marvet e Plerin d'an 3 a viz Mae 1988, a oa ur manac'h kabusin a zo bet ur skrivagner brezhonek ivez.

## E vuhez

Goude e studioù e Lesneven hag e kloerdi Kemper ez eas da vanac'h. Meur a vloaz a dremenas e kouent Rosko. Pa oa eno e voe e penn Ar Vuhez Kristen, ur gelaouenn vrezhonek a badas betek dibenn an Eil brezel-bed. D'ar mare-se ivez e skrivas an Tad Medar levrioù evel Fatima, Ar Werc'hez Vari pe Diwar C'hoarzin. Er bloavezhioù 1960-1970 edo o chom en ur gouent e Gwengamp.
E dibenn e vuhez, pa oa e korn-bro Sant-Brieg e savas daou levr all c'hoazh, An Tri Aotrou ha Paotred an Ognon. Mervel a reas e Plerin d'an 3 a viz Mae 1988.

## Red e vuhez

* 7 a viz Here 1908, ganet e Lanarvili.
* 29 a viz Gwengolo 1931. Lean er Mans.
* 26 a viz Mae 1934. Gouestladur belegïezh.
* 1934. Kregiñ a ra da brezegenniñ er misionoù parrez, retredoù ha pardonioù.
* Eus miz Mezheven da viz Gwengolo 1940. Person Loprevaler (asambles gant novised yaouank).
* Miz Meurzh 1946. Diazezadur kouant ar Gapusined e Gwengamp.
* 1948. Sekretour Kreizenn Bastorel ar Misionoù Diabarzh (CPMI). Misionoù e Breizh.
* 7 a viz Du 1958.Kenrener ar Greizenn (CPMI) gant an tad J-F Motte, an diazezour.
* Eus 1962 da 1965. Sekretour an aotrou Person e Koñsil pe Sened-Iliz Vatikan II.
* 1966-1970. Beajoù displegañ ar Sened-Iliz e Kanada.
* 1971-1978. Aluzenner Kelenndi an Itron-Varïa e Gwengamp.
* 1978-1988. Aluzenner Oaled Breuriezh Katolik ar re glañv e karter Sant-Laorañs e Plerin.
* 3 a viz Mae 1988. Marv an Tad Medar.

## Oberennoù

* Ar Werc'hez Vari hor Mamm, Ti-moulañ Bokle, Montroulez, 1937, in-8, 130 p.
* Fatima, Ar Vuhez Kristen, Rosko, 1943
* Sant Fransez a Asiz, mignon ar vugale, Ar Vuhez Kristen, 1942
* Kentelioù Santez Elizabed a Hongri (1207-1231),Ar Vuhez Kristen, Rosko, 1944.
* Diwar c'hoarzin, Ar Vuhez Kristen, Rosko, 1945, skeudennaouet gant Langleiz.
* An Aviel hervez sant Mazhe, troet gant an Tad Medard, kabusin, ha Maodez Glanndour, Studi hag Ober, 1952, rummad "Ar Bibl Santel", moullet e Les Presses bretonnes e Sant Brieg, 96 p.
* An Tri Aotrou, 1981.
* Paotred an Onion, Emgleo Breiz, 1986
* Istorioù beleien, Al Liamm, 1990.

## Kenlabour

Gwelout Geriadur ar Skrivagnerien ha Yezhourien, Lukian Raoul, Al Liamm, p. 90-91

## Diwar e benn

* Père Médard, redites-nous encore, association "Les Amis du Père Médard", 1996.
# Taddea Malaspina

Taddea Malaspina (1505 - ?) a oa ur varkizez italian hag a oa serc'h da Alessandro de' Medici, dug Firenze, e deroù ar bloavezhioù 1530 betek war-dro 1537, ha moarvat ivez mamm da zaou eus e vugale, Giulio di Alessandro de' Medici ha Giulia de' Medici.

## He buhez

Merc'h e oa da Antonio Alberico II Malaspina, markiz Massa, ha Lucrezia d'Este. Dimeziñ a reas da Giambattista Boiardo di Scandiano Goude marv he fried ha hini he zad e vevas Taddea gant he mamm e Firenze. Un toullad serc'heged he doe, hag Alessandro en o zouez. Gant he c'hoar Ricciarda ez eas an titl goude marv o zad. Dre eured Ricciarda e oa kar an tiegezh d'ar pab Inosant VIII. Ricciarda a oa bet ivez serc'h da Alessandro de' Medici.$^,$.
Alessandro de' Medici zo bet poltredet gant Pontormo, war-dro 1534. Gwelout a reer an Dug, gwisket e du, o tresañ dremm ur vaouez. Krediñ a c'haller e oa ur prof evit Taddea Malaspina An iliz anvet Chiesa della Madonna del Carmine ha manati Santa Chiara e Massa, hiziv e proviñs Massa Carrara, a voe savet war urzh Taddea Malaspina hag a zo en o sav bepred ..

## Pennad kar

* Ricciarda Malaspina, c'hoar Taddea.

## Notennoù

* ↑ Massa en Toskana a oa ur varkizelezh, ha dugelezh goude, dugelezh Massa ha Carrara, renet gant an tiegezh Malaspina.
* ↑ Levy (2006), p. 95
* ↑ Langdon 2006, p. 233
* ↑ Malaspina
* ↑ Levy (2006, p. 95
* ↑ Massa Carrara

## Levrlennadur

* Langdon, Gabrielle (2006). Medici Women: Portraits of Power, Love, and Betrayal. University of Toronto Press. ISBN 0802038255
* Levy, Allison (2006). Re-Membering Masculinity in Early Modern Florence. Ashgate Publishing Ltd. ISBN 0754654044
# Tadaksahakeg

Ur yezh nilez-saharek eus skourr yezhoù songayek an norzh eo an tadaksahakeg (tadaksahak) komzet gant tro-dro da 30 00-40 000 den e norzh Mali.

## Gwelet ivez

* Yezhoù nilez-saharek
* Yezhoù songayek
# Tadcaster

Tadcaster zo ur gêr vihan hag ur barrez keodedel eus Bro-Saoz e North Yorkshire.

## Istor

Annezadenn roman CALCARIA

## Douaroniezh

War ar stêr Wharfe

## Anv

* IA 468$_5$ (Iter II) : CALCARIA
* Ravenna 107$_7$ : PAMPOCALIA
* Beda IV, 23 : secessit ad civitatem Calcariam, quae a gente Anglorum Kaelvacaestir appellatur = kêr Calcaria, hag e vez anvet Kaelvacaestir gant an Angled * (ket c'hoazh Saozon n'hag Anglizien)
Hervez Rivet & Smith, ar stumm roet gant Ravenna a zo fazius. Dont a ra eus ul luzierezh / kammgemeradenn etre CAMBODUNUM ha CALCARIA, anvioù stok an eil ouzh egile war ur gartenn.
Talvoudegezh Calcaria : maengleuz maen-raz.
Tadcaster
cf E. Ekwall : Tada 1066 ASC; Tatecastre DB; 1227 FF; Tathecastre c 1150 BM; Tadecastre 1212 RBE, 1218 FF.
Talvoudegezh : Tata's Ceaster = kreñvlec'h roman dindan un anv den Tada, Tade, Tata.
Memes tra evit A.D Mills

## Levrlennadur

* Eilert Ekwall : The Concise Oxford Dictionary of English Place-Names. Clarendon Press. Oxford. 1936 ... 1980
* A.L.F. Rivet & Colin Smith : The Place-Names of Roman Britain. B.T. Batsford Ltd. London. 1979 - 1982
* A.D. Mills : Oxford Dictionary of British Place Names. Oxford University Press. 1991 ... 2003
# Susana Seivane

Susana Seivane zo ur viniaouerez c'halizat. Meur a albom he deus graet.

### Albomoù

| * | Susana Seivane | (1999) |
| * | Alma de buxo | (2001) |
| * | Mares de tempo | (2004) |
| * | Os soños que volven | (2009) |
# Susanne

Susanne zo un anv-badez alamanek, danek ha norvegek, hag a glot gant Suzana e brezhoneg.

## Orin

Dont a ra eus an anv hebreek meneget en Testamant Kozh hag en hini nevez.

## Berradur

* Susi eo ar berranv deveret.

## Yezhoù all

* Susan e saozneg
* Suzanne e galleg
* Suzana e brezhoneg.

## Tud

* Susanne Albrecht, emsaverez eus an RAF alaman,
* Susanne Antonetta, barzhez stadunanat,
* Susanne Betancor (1964-), aktourez alaman
* Susanne Berckhemer (1978-), aktourez alaman
* Susanne Bier, filmaozerez danat;
* Susanne Fengler (1971-), oberourez
* Susanne Fröhlich (1962-) kelaouennerez alaman.
* Susanne Heim (1955-), istorourez alaman
* Susanne Jaffke (1949-), politikourez alaman
* Susanne Klatten, plac'h pinvidik a vicher: e 2009 e oa ar pinvidikañ den en Alamagn hag ar 35vet er bed;
* Susanne Lothar (1960) aktourez
* Susanne Mischke (1960_), skrivagnerez.
* Susanne Osthoff, hendraourez alaman
* Sanne Salomonsen, kanerez danat
* Susanne Sundfør (1986-), kanerez norvegiat.
* Susanne Uhlen (1955-) aktourez alaman.
* Susanne Zenor, aktourez stadunanat.
# Susanne Blakeslee

Susanne Ann Blakeslee, bet ganet e Los Angeles (Kalifornia) (Stadoù-Unanet Amerika) d'ar 27 a viz Genver 1956, a zo un aktourez hag ur ganourez stadunanat.
# Susegana

Susegana zo ur gumun e proviñs Treviso e Veneto, en Italia.
# Susanna

Susanna zo un anv-badez finnek, italianek, saoznek ha svedek.

## Yezhoù all

Kar eo
* d'an anv brezhonek Suzana
* d'an anv alamanek Susanne.

## Tud

* Susanna Agnelli, politikourez italian
* Susanna Andersson, kanerez svedat
* Susanna Boylston Adams Hall, mamm John Adams, eil prezidant SUA
* Susanna Centlivre, skrivagnerez saoz eus an XVIIIvet kantved
* Susanna Hall, merc'h henañ William Shakespeare, er XVIvet kantved.
* Susanna Maiolo (ganet e 1984), maouez suis hag a glaskas sailhat war ar pab Benead XVI.
* Susanna Tamaro, skrivagnerez italianek.

## Oberennoù

* Susanna (Handel) , un oratorio savet gant George Frideric Handel.
* Oh! Susanna, ur ganaouenn saoznek gant Stephen Foster e 1848
* Susanna, taolenn gant gant al livour italian Antonio Sicurezza, e-tro 1975.

## Pennadoù kar

* Susana, Suzanna
* Susannah, Suzannah
# Susannah

Susannah zo unan eus doareoù saoznek an anv-badez Suzana, a orin hebreek.

## Tud

* Susannah Grant, filmskriverez stadunanat
* Susannah York, aktorez saoz

## Oberennoù

* Susannah, c'hoarigan gant ar sonaozer stadunanat Carlisle Floyd e 1955
* Susannah's Still Alive, ur ganaouenn gant The Kinks

## Pennadoù kar

* Susanah
* Suzanah
* Suzannah
* Susanna
# Susannah Hornebolt

Livourez flandrezat e oa Susannah Horenbout (1503 – 1545), saoznekaet hec'h anv en Hornebolt e 1534.
Merc'h e oa da Gerard Hornebolt ha c'hoar da Lucas Horenbout. Deskiñ livañ a reas gant he zad. Brudet e voe en Europa en 1521 pa voe prenet unan eus hec'h oberennoù gant Albrecht Dürer.
Mont a reas da Vro-Saoz evel dimezell a enor gant Jane Seymour, Anne von Kleve, Catherine Parr ha marteze gant ar rouanez Mary Tudor. Gwelet e oa evel un arzourez gant ar roue Herri VIII hag e lez.
Div wech e timezas: da John Parker, ha goude marv hennezh, da John Gilman.